**ИНФОРМАЦИЈА ЗА ЈАВНОСТ**

**Поводом иницијативе Друштва судија Србије о смени**

**Благоја Спасковског, генералног директора РТБ-а Бор**

Поштовани,

Синдикат рудара Србије најснажније подржава иницијативу Друштва судија Србије и Синдиката ове цењене организације да се најхитније смени Благоје Спасковски, генерални директор РТБ-а Бор због омаловажавања и вређања судије Општинског суда Бор Јасмине Исаков у емисији Актуелности ТВ Бор. Коментар Спасковског на још незавршене судске спорове између РТБ Бор и радника те комапаније није само недоличан и непримерен покушај подништавања дугогодишњег честитог судије, него и целог Општинског суда Бор и српског правосуђа. Спасковском није први пут да се недолично и некоректно, с цинизмом и некултуром, понаша према женама и грађанима Бора. Подсетиећемо јавност и српске и домаће релевантне институције које се боре за људска права и штите женску популацију и уопште право човека и грађанина, да се и премијер Вучић лично извинио због Спасковског који је пред последње изборе вређао најпогрднијим речима Наду Ивановић, руководиоца у приватној канадској компанији са представништвом у Бору, да је жене из своје партије, СНС-а, називао проституткама (о томе је писао дневни лист Курири) да је 2011. године предузетнику Бориславу Рајићу из Бора и његовој породици претио ликивидацијом ( о томе је средином јула писао дневи лист Блиц уз објављивање оригиналног полицијског документа), да је годинама бахато и упорно се обраћао грађанаима и неистомишљеницима певајући хит „Не може ми нико ништа“... Спасковски је у РТБ и Општину Бор,(где је неприокосновени партиски вођа) довео до просјачког штапа, до тоталног урушавања и катастрофе у сваком погледу. Његово бахато и осионо понашање је познато и највишем државном врху и надлежним државним институцијама.

Синдикат рудара Србије , свакоднево трпимо терор Спасковског и његове хирове, као и непромишљене и несхватљиве одлуке, и ЗАТО Вас најискренији МОЛИМО да и Ви подржите иницијативу Друштва судија Србије .Синдикат рудара Србије са својим целокупним чланством чврсто стоји уз иницијативу Друштво судија Србије и њихов синдикат за смену Благоја Спасковског. Посебно очекујемо да Влада Србије и премијера најхитније смене Спасковског и да се испита цео његов вишедецениски директорски рад у Руднику Бакра Бор и Рударско – Топионичарском басену Бор и његов велики допринос уништавању некада моћне и профитабилне компаније РТБ-а Бор и Општини Бор.

Овај допис шаљемо медијима, многим државним институцијама, институцијама Европе и посебно највишим инстанцама Европске уније и амбасадама пријатељским државама.

**СИНДИКАТ РУДАРА СРБИЈЕ**

**У Бору, 29.07.2016 .године ПРЕДСЕДНИК**

**\_\_\_\_\_\_\_\_\_\_\_\_\_\_\_\_\_\_\_\_\_**

**Љубиша Миљковић**